**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS TARYBOS 2019 m. RUGPJŪČio 9 d. SPRENDIMO** **NR. T1-259 „dėl ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS SUDĖTIES PATVIRTINIMO“ PAKEITIMO“**

1. **Sprendimo projekto esmė, tikslai ir uždaviniai.**

Šį sprendimo projektą dėl Žymių žmonių, istorinių datų, įvykių įamžinimo ir gatvių pavadinimų suteikimo komisijos (toliau - Komisija) sudėties pakeitimo parengė Kultūros skyrius.

Sprendimo projekto esmė: Komisijos narė Nijolė Laužikienė keičiama nauja Komisijos nare Egle Deltuvaite.

**2. Projekto rengimo priežastys ir kuo remiantis parengtas sprendimo projektas.**

Dabartinė Komisijos sudėtis yra patvirtinta Klaipėdos miesto savivaldybės tarybos 2019 m. rugpjūčio 9 d. sprendimu Nr.T1-259 „Dėl Žymių žmonių, istorinių datų, įvykių įamžinimo ir gatvių pavadinimų suteikimo komisijos sudėties patvirtinimo“.

Pagal Žymių žmonių, istorinių datų, įvykių įamžinimo ir gatvių pavadinimų suteikimo komisijos nuostatų 11.2 papunktį, Klaipėdos miesto savivaldybės administracija buvo delegavusi 2 atstovus: Vitalijų Jušką, Klaipėdos miesto savivaldybės administracijos Paveldosaugos skyriaus vedėją ir Nijolę Laužikienę, Klaipėdos miesto savivaldybės administracijos Ugdymo ir kultūros departamento direktorę.

Nuo 2020-04-01 Nijolė Laužikienė nebedirba Klaipėdos miesto savivaldybės administracijoje.

**3. Kokių rezultatų laukiama.**

Patvirtinus Komisijos sudėties pakeitimą, Komisiją vykdytų nuostatuose numatytas funkcijas: gatvių pavadinimų suteikimas ar keitimas, svarbių istorinių datų ir įvykių bei krašto istorijai ir kultūrai nusipelniusių asmenų atminimo įamžinimo klausimų svarstymas.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašas, patvirtintas Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 „Dėl Žymių žmonių, istorinių datų, įvykių įamžinimo ir gatvių pavadinimo Klaipėdos mieste tvarkos aprašo patvirtinimo“, 3 lapai;

2. Klaipėdos miesto savivaldybės tarybos 2019 m. rugpjūčio 9 d. sprendimas Nr.T1-259 „Dėl žymių žmonių, istorinių datų, įvykių įamžinimo ir gatvių pavadinimų suteikimo komisijos sudėties patvirtinimo“, 1 lapas.

Kultūros skyriaus vedėja Eglė Deltuvaitė

Dalia Želvytė-Mockuvienė

2020-04-23